techiaith/cofnodycynulliad_en-cy huggingface dataset:
English: The Member may remember that, just under a year ago, I led a deep dive into renewables to look at what barriers were in the way of us achieving our ambitious targets. One of the recommendations we came up with there was an end-to-end review - if a deep dive can come up with an end-to-end review; you know what I mean, we're lost in jargon here - of the consenting process from beginning to end, to look at what was frustrating developers, and what was causing delays, and was there a case for example on looking at an evidence base collaboratively, which would save individual developers having to do it each time. This project was one of the ones that we looked at as part of that process. We've had the results of the end-to-end review, and we're now working through those in detail to see with NRW what we can implement to help schemes like this in the future. On this specific project, we are working with the project developers on the process for a marine licence. You'll understand that, as we have a role in the appeals process, I can't comment any further on it, but our officials are doing what they can, and of course, the developers also need to do what they can to meet the deadline that they've asked us to meet.
Welsh: Efallai y bydd yr Aelod yn cofio, ychydig yn llai na blwyddyn yn ôl, imi arwain archwiliad dwfn o ynni adnewyddadwy er mwyn edrych ar ba rwystrau sy'n ein hatal rhag cyflawni ein targedau uchelgeisiol. Un o'r argymhellion a luniwyd gennym oedd adolygiad proses gyfan - os gall archwiliad dwfn arwain at adolygiad proses gyfan; fe wyddoch beth rwy'n ei olygu, rydym yn boddi mewn jargon yma - o'r broses gydsynio o'r dechrau i'r diwedd, i edrych ar beth oedd yn rhwystredig i ddatblygwyr, a beth oedd yn achosi oedi, ac roedd achos, er enghraifft, dros edrych ar sylfaen dystiolaeth mewn ffordd gydweithredol, a fyddai'n arbed datblygwyr unigol rhag gorfod gwneud hynny bob tro. Roedd y prosiect hwn yn un o'r rhai y buom yn edrych arnynt fel rhan o'r broses honno. Rydym wedi cael canlyniadau'r adolygiad proses gyfan, ac rydym bellach yn gweithio drwyddynt yn fanwl i weld gyda CNC beth y gallwn ei roi ar waith i gynorthwyo cynlluniau fel hyn yn y dyfodol. Ar y prosiect penodol hwn, rydym yn gweithio gyda datblygwyr y prosiect ar y broses ar gyfer cael trwydded forol. Gan fod gennym rôl yn y broses apelio, fe fyddwch yn deall na allaf wneud sylw pellach ar hynny, ond mae ein swyddogion yn gwneud yr hyn a allant, ac wrth gwrs, mae angen i'r datblygwyr hefyd wneud yr hyn a allant hwy i gadw at y dyddiad cau y maent wedi gofyn i ni gadw ato.
English: There's been much focus, of course, on floating offshore wind. It feels a bit like it's the flavour of the month, but it's hugely valid, of course - nobody is challenging that - particularly with the focus on the Celtic sea. But we mustn't forget, of course, there's still huge potential to be realised from fixed-base turbines in the Irish sea. I see that as very much a key driver for the north Wales economy, particularly focused around developing a strong offshore wind presence at Holyhead. So, can you tell us what the Welsh Government's aspirations are in relation to the Irish sea, particularly post the Crown Estate's round 4 leasing, and what your Government is doing to continually promote those opportunities in terms of fixed-base turbines, particularly in the Irish sea?
Welsh: Mae llawer o ffocws wedi bod ar wynt arnofiol wrth gwrs. Mae'n teimlo i raddau fel pe bai'n rhywbeth sy'n ffasiynol ar hyn o bryd, ond mae'n hynod ddilys, wrth gwrs - nid oes unrhyw un yn herio hynny - yn enwedig gyda'r ffocws ar y môr Celtaidd. Ond mae'n rhaid inni beidio ag anghofio, wrth gwrs, fod potensial enfawr o hyd i'w wireddu mewn perthynas â thyrbinau sefydlog ym Môr Iwerddon. Mae hynny'n sbardun allweddol ar gyfer economi gogledd Cymru yn fy marn i, gyda ffocws penodol ar ddatblygu presenoldeb ynni gwynt ar y môr cryf yng Nghaergybi. Felly, a wnewch chi ddweud wrthym beth yw dyheadau Llywodraeth Cymru mewn perthynas â môr Iwerddon, yn enwedig ar ôl rownd lesio 4 Ystad y Goron, a beth y mae eich Llywodraeth yn ei wneud i hyrwyddo'r cyfleoedd hynny'n barhaus o ran tyrbinau sefydlog, yn enwedig ym Môr Iwerddon?
English: He's right, and we're interested in all opportunities to improve renewables capacity. One of the things we're also keen on is to make sure we have a supply chain and a benefit to the local economy, both through ownership and through manufacture. I've never found it fathomable why we are having German pension funds invested in wind farms off north Wales when we're not benefiting directly from the profit ourselves. That's one of the reasons why we've announced the creation of an energy company for Wales, to exploit the opportunities on the Natural Resources Wales estate. We are also - along with Plaid Cymru - working on a proposal for community energy. So, there is much work going on to exploit this. What we need to work closely with the UK Government on is an industrial strategy to go alongside the renewable plans. I raised this with Greg Hands when he was energy Minister, and this is something the industry themselves are keen on, because there is significant both energy potential but also employment potential if we get this right.
Welsh: Mae'n llygad ei le, ac mae gennym ddiddordeb ym mhob cyfle i wella capasiti ynni adnewyddadwy. Un o'r pethau rydym hefyd yn awyddus i'w gwneud yw sicrhau bod gennym gadwyn gyflenwi a budd i'r economi leol, drwy berchnogaeth a thrwy weithgynhyrchu. Nid wyf erioed wedi deall pam fod cronfeydd pensiwn yr Almaen yn cael eu buddsoddi mewn ffermydd gwynt oddi ar ogledd Cymru pan nad ydym yn elwa'n uniongyrchol o'r elw ein hunain. Dyna un o'r rhesymau pam ein bod wedi cyhoeddi y byddwn yn creu cwmni ynni i Gymru, i fanteisio ar y cyfleoedd a geir ar ystad Cyfoeth Naturiol Cymru. Rydym hefyd - gyda Phlaid Cymru - yn gweithio ar gynnig ar gyfer ynni cymunedol. Felly, mae llawer o waith yn mynd rhagddo i fanteisio ar hyn. Mae angen inni weithio'n agos gyda Llywodraeth y DU ar strategaeth ddiwydiannol i gyd-fynd â'r cynlluniau adnewyddadwy. Codais hyn gyda Greg Hands pan oedd yn Weinidog ynni, ac mae'n rhywbeth y mae'r diwydiant ei hun yn frwdfrydig yn ei gylch, gan fod potensial sylweddol o ran ynni yn ogystal â photensial o ran cyflogaeth hefyd os cawn hyn yn iawn.
English: Transport for Wales are increasing the number of rail services on the Heart of Wales line from this December from five services a day to seven. The refurbishment of the rolling stock used on this line has also recently been completed, providing an improved passenger facility.
Welsh: Mae Trafnidiaeth Cymru yn cynyddu nifer y gwasanaethau rheilffordd ar reilffordd Calon Cymru o fis Rhagfyr eleni o bum gwasanaeth y dydd i saith. Mae'r gwaith o adnewyddu'r cerbydau rheilffyrdd a ddefnyddir ar y rheilffordd hon hefyd wedi'i gwblhau'n ddiweddar, gan ddarparu cyfleuster gwell i deithwyr.
English: I'm grateful to the Minister for his response. Of course, you and I will be very familiar with this line, as it travels through the middle of the town where we were educated. It provides a wonderful journey, of course, through mid Wales. But many of my constituents have been having poor experiences recently, in terms of regular delays, poor availability and poor reliability. During the past month, for example, I've been given to understand that one constituent had been left to all intents and purposes with his fellow passengers in Llanwrtyd Wells, waiting hours for an alternative bus service in place of that train. Another constituent had to cancel a holiday in Shrewsbury after a service was cancelled without notice. In addition to this, there are also problems in Ferryside with the other line, where the service travelling from Manchester to Milford Haven doesn't stop in Ferryside, although it goes through the village. So, could you have a word with Transport for Wales on both of those points?
Welsh: Dwi'n ddiolchgar i'r Gweinidog am ei ateb. Wrth gwrs, byddi di a minnau yn gyfarwydd iawn gyda'r llinell yma, gan ei bod hi'n mynd trwy ganol y dref lle cawsom ni ein haddysg. Mae hi'n cynnig taith hyfryd, wrth gwrs, o gwmpas canolbarth Cymru. Ond mae nifer o'm etholwyr innau wedi bod yn cael profiadau gwael yn ddiweddar o ran y gwasanaeth - o ran oedi cyson, ac argaeledd gwael ac annibynadwy. Yn ystod y mis diwethaf, er enghraifft, rwyf wedi cael ar ddeall bod un etholwr wedi cael ei adael i bob pwrpas gyda'i gyd-deithwyr yn Llanwrtyd yn aros oriau am wasanaeth bws amgen yn lle'r trên. Bu'n rhaid i etholwr arall ganslo gwyliau yn yr Amwythig ar ôl i wasanaeth gael ei ganslo heb rybudd o flaen llaw. Yn ogystal â hyn, mae problemau hefyd yn Nglan-y-fferi o ran y llinell arall, lle dyw'r gwasanaeth sy'n mynd o Fanceinion i Aberdaugleddau ddim yn stopio yn Nglan-y-fferi er ei fod e'n mynd trwy'r pentref. Felly, oes modd cael gair gyda Trafnidiaeth Cymru ynglŷn â'r ddau bwynt hynny?
English: I was grateful that the Member wrote to me about his constituents' experience of being left behind in Llanwrtyd, and I hope he got my response on that. There have been problems right across the rail system. We've been particularly struggling with the legacy fleet of trains that are, many of them, not as reliable as we'd want them to be, and that has been causing impacts on the reliability of services. We are very hopeful that the new trains - one is already operating on the Conwy valley line, another is due to come into service on the Rhymney valley line early in the new year, and then they'll be cascaded throughout the year, which I think will make a significant difference, not only to passenger comfort, but also to capacity; they'll be able to carry more passengers. We also are promoting the Heart of Wales line through free travel for concessionary pass holders between October and March, and we are looking as well at visitor opportunities around the stations when they get there. I'm meeting with passenger groups soon to discuss further opportunities for that. On the communication point he raises when things do go wrong, I think it is a very fair point, and we know that there have been failures that have been raised in this Chamber before, with the poor communication with passengers. I will ask Transport for Wales to write to you further about that and the issue of stopping in Ferryside to see what more can be done for what is a legitimate grievance.
Welsh: Roeddwn yn ddiolchgar fod yr Aelod wedi ysgrifennu ataf ynglŷn â phrofiad ei etholwyr o gael eu gadael ar ôl yn Llanwrtyd, ac rwy'n gobeithio ei fod wedi cael fy ymateb ar hynny. Mae problemau wedi bod ar draws y system reilffyrdd. Rydym wedi ei chael hi'n arbennig o anodd gyda'r fflyd o drenau a etifeddwyd, gyda llawer ohonynt heb fod mor ddibynadwy ag y byddem am iddynt fod, ac mae hynny wedi effeithio ar ddibynadwyedd gwasanaethau. Rydym yn obeithiol iawn fod y trenau newydd - mae un eisoes yn gweithredu ar reilffordd dyffryn Conwy, mae un arall i fod i gael ei ddefnyddio ar reilffordd cwm Rhymni yn gynnar yn y flwyddyn newydd, ac yna byddant yn cael eu rhaeadru drwy gydol y flwyddyn, a chredaf y bydd hynny'n gwneud gwahaniaeth sylweddol, nid yn unig o ran cyfforddusrwydd teithwyr, ond hefyd o ran y capasiti; byddant yn gallu cario mwy o deithwyr. Rydym hefyd yn hyrwyddo rheilffordd Calon Cymru drwy gynnig teithio am ddim i ddeiliaid pas rhatach rhwng mis Hydref a mis Mawrth, ac rydym yn edrych hefyd ar gyfleoedd i ymwelwyr o amgylch y gorsafoedd pan fyddant yn cyrraedd yno. Rwy'n cyfarfod â grwpiau teithwyr yn fuan i drafod cyfleoedd pellach ar gyfer hynny. Ar y pwynt cyfathrebu y mae'n ei godi pan fo pethau'n mynd o chwith, rwy'n meddwl ei fod yn bwynt teg iawn, ac fe wyddom fod methiannau wedi'u nodi yn y Siambr hon o'r blaen, gyda chyfathrebu gwael â theithwyr. Byddaf yn gofyn i Trafnidiaeth Cymru ysgrifennu atoch ymhellach ynglŷn â hynny a mater aros yng Nglanyfferi i weld beth arall y gellir ei wneud am yr hyn sy'n gŵyn hollol deg.
English: I thank Adam Price for tabling this question, because it's pertinent to my constituents too in Carmarthen West and South Pembrokeshire, who, over the last few weekends, have been hit by misery and delay as they've travelled to and from Cardiff for Wales's autumn international rugby games. 'Exhausted', 'out of ideas' and 'directionless' were the words uttered to me by a constituent - not a description of the Wales men's rugby team after their loss to Georgia, but their account of the rail services in Carmarthenshire and south Pembrokeshire. Given this, Deputy Minister, what specific options are you taking to ensure that those who live literally at the end of the line get an equal and comparable service to those in the rest of south Wales?
Welsh: Diolch i Adam Price am gyflwyno'r cwestiwn hwn, oherwydd mae'n berthnasol i fy etholwyr innau hefyd yng Ngorllewin Caerfyrddin a De Sir Benfro sydd, dros y penwythnosau diwethaf, wedi cael eu taro gan ddiflastod ac oedi wrth iddynt deithio i ac o Gaerdydd ar gyfer gemau rygbi rhyngwladol yr hydref yng Nghymru. 'Wedi ymlâdd', 'dim syniadau newydd' a 'di-gyfeiriad' oedd y geiriau a ynganwyd wrthyf gan etholwr - nid disgrifiad o dîm rygbi dynion Cymru ar ôl iddynt golli yn erbyn Georgia, ond eu disgrifiad o'r gwasanaethau rheilffordd yn sir Gaerfyrddin a de sir Benfro. O ystyried hyn, Ddirprwy Weinidog, pa opsiynau penodol sydd gennych mewn golwg er mwyn sicrhau bod y rhai sy'n byw yn llythrennol ar ben draw'r lein yn cael gwasanaeth cyfartal a chystal â phobl yng ngweddill de Cymru?
English: Good afternoon, Deputy Minister. I do just want to say very quickly that I recently had a very good journey with TfW, finding the ticket office staff very, very helpful. So, I know that they do work very hard, and I think it's important to put on record the achievements of many of those people. But I just want to raise another wonderful railway line, from Shrewsbury to Aberystwyth, with a little diversion to Pwllheli. Now, that route is just like going through Italy, it really is. You've got the sea on one side, you go over the Mawddach estuary, you see Barmouth, you've got wonderful Pwllheli to go up to. It is a wonderful railway route, but it just doesn't have enough trains to go on it. When I lived in Welshpool and would travel to work, if I missed the 6.30 a.m. morning train, there wasn't another one until 9.00 a.m. Now, we're not asking for a lot; we're just asking for an hourly train service along the Cambrian line. So, I just wondered, Minister, if you could tell us about any plans for that to happen, and when that might be the case. Diolch yn fawr iawn.
Welsh: Prynhawn da, Ddirprwy Weinidog. Hoffwn ddweud yn gyflym iawn imi gael taith dda iawn gyda Trafnidiaeth Cymru yn ddiweddar, ac roedd staff y swyddfa docynnau'n gymwynasgar tu hwnt. Felly, rwy'n gwybod eu bod yn gweithio'n galed iawn, ac rwy'n meddwl ei bod hi'n bwysig cofnodi cyflawniadau llawer o'r bobl hynny. Ond hoffwn grybwyll rheilffordd wych arall, o'r Amwythig i Aberystwyth, gyda dargyfeiriad bach i Bwllheli. Nawr, mae'r llwybr hwnnw'n union fel mynd trwy'r Eidal, ydy wir. Mae'r môr ar un ochr, fe ewch dros aber y Fawddach, fe welwch Abermaw, gallwch fynd i fyny i dref hyfryd Pwllheli. Mae'n llwybr rheilffordd gwych, ond nid oes digon o drenau'n mynd ar hyd-ddo. Pan oeddwn yn byw yn y Trallwng ac yn teithio i'r gwaith, pe bawn yn colli trên 6.30 y bore, nid oedd un arall tan 9.00 y bore. Nawr, nid ydym yn gofyn llawer; rydym yn gofyn am wasanaeth trên bob awr ar hyd lein y Cambrian. Felly, roeddwn i meddwl, Weinidog, a wnewch chi ddweud wrthym ynglŷn ag unrhyw gynlluniau i hynny ddigwydd, a phryd y gallai hynny fod. Diolch yn fawr iawn.
English: The focus of our Transforming Towns programme is the sustainable development of our town centres, supporting investments in our towns that are shaped by place-making plans and include green space, reuse of derelict buildings as community hubs and increasing the variety of services on offer. I paid my first visit to the refurbished Newport market last week, after a visit with John Griffiths to open the secure cycle store in the heart of the centre, and, I must say, I thought the market was superb and I'm proud of the role that we've played, with the local council, in making that an attractive facility, which I'm told is packed on weekends. And for those who haven't visited, I would encourage a trip.
Welsh: Ffocws ein rhaglen Trawsnewid Trefi yw datblygu canol ein trefi yn gynaliadwy, cefnogi buddsoddiad yn ein trefi sy'n cael eu llunio gan gynlluniau creu lleoedd ac sy'n cynnwys mannau gwyrdd, ailddefnyddio adeiladau anghyfannedd fel canolfannau cymunedol a chynyddu amrywiaeth y gwasanaethau sydd ar gael. Ymwelais am y tro cyntaf â marchnad Casnewydd ar ei newydd wedd yr wythnos diwethaf, wedi ymweliad gyda John Griffiths i agor y storfa ddiogel ar gyfer beiciau ynghanol y ganolfan, a rhaid i mi ddweud, roeddwn yn meddwl bod y farchnad yn wych ac rwy'n falch o'r rôl a chwaraewyd gennym ni gyda'r cyngor lleol i wneud hwnnw'n gyfleuster deniadol, a dywedir wrthyf ei fod yn llawn ar benwythnosau. Ac i'r rhai sydd heb ymweld, byddwn yn eich annog i fynd yno.
English: Well, I'd certainly join you, Minister, in encouraging as many people as possible to visit the wonderfully refurbished and transformed Newport market. There is much good work going on in Newport. A further example, Minister, in Newport East is the Maindee renewal project. This has engaged local residents to transform the local area, which is a very busy urban environment with a lot of road traffic. As part of those projects, Greening Maindee is producing some really good quality green space to be enjoyed by the local community. There is a Maindee makers project that is reusing and recycling, producing things like portable flower containers to help with the greening effort, and the Maindee triangle, which is opposite the community library, has a cafe and a performance space, which saw the first ever Maindee music festival this summer. So, much is going on there, Minister, but there are ambitious plans for further work. And I wonder if you would consider how Welsh Government might continue to support this transformative work and hopefully visit the area with me to see first-hand the progress made, and hear first-hand the future plans, which I think would further transform that very important local community.
Welsh: Wel, byddwn yn sicr yn ymuno â chi, Weinidog, i annog cymaint o bobl â phosibl i ymweld â marchnad Casnewydd sydd wedi'i hadnewyddu a'i thrawsnewid yn wych. Mae llawer o waith da yn digwydd yng Nghasnewydd. Enghraifft arall, Weinidog, yn Nwyrain Casnewydd yw prosiect adnewyddu Maendy. Mae wedi ennyn diddordeb trigolion lleol i drawsnewid yr ardal leol, sy'n amgylchedd trefol prysur iawn gyda llawer o draffig ar y ffyrdd. Yn rhan o'r prosiectau hynny, mae Gwyrddu Maendy yn cynhyrchu mannau gwyrdd o ansawdd da iawn i'w mwynhau gan y gymuned leol. Mae yna brosiect gwneuthurwyr Maendy sy'n ailddefnyddio ac ailgylchu, gan gynhyrchu pethau fel cynwysyddion blodau cludadwy i helpu gyda'r ymdrech wyrddu, ac mae gan driongl Maendy, sydd gyferbyn â'r llyfrgell gymunedol, gaffi a gofod perfformio, lle cynhaliwyd gŵyl gerddoriaeth Maendy, y gyntaf erioed, yr haf hwn. Felly, mae llawer yn digwydd yno, Weinidog, ond ceir cynlluniau uchelgeisiol ar gyfer gwaith pellach. Tybed a fyddech chi'n ystyried sut y gallai Llywodraeth Cymru barhau i gefnogi'r gwaith trawsnewidiol hwn ac ymweld â'r ardal gyda mi, gobeithio, i weld drosoch eich hun y cynnydd a wnaed, a chlywed am y cynlluniau ar gyfer y dyfodol, a fyddai'n trawsnewid y gymuned leol bwysig honno yn fy marn i.
English: Well, thanks very much for highlighting the great work going on in Maindee, John. I'm pleased that the Maindee Unlimited triangle project has received over £200,000 of Welsh Government money towards transforming what was a public toilet into a community hub and green space. That was through our community facilities programme, and applicants can submit up to three applications totalling a maximum of £300,000 in any three-year period. This means that Maindee Unlimited can currently apply for an additional grant of around £70,000 within the current window, and I'd be keen to work with him and talk to them about what other opportunities there might be to improve the area.
Welsh: Wel, diolch yn fawr am dynnu sylw at y gwaith gwych sy'n digwydd ym Maendy, John. Rwy'n falch fod prosiect triongl Maendy Unlimited wedi derbyn dros £200,000 o arian Llywodraeth Cymru tuag at drawsnewid hen doiled cyhoeddus yn ganolfan gymunedol a man gwyrdd. Digwyddodd hynny drwy ein rhaglen cyfleusterau cymunedol, a gall ymgeiswyr gyflwyno hyd at dri chais sy'n werth cyfanswm o £300,000 mewn unrhyw gyfnod o dair blynedd. Mae hyn yn golygu y gall Maendy Unlimited ymgeisio am grant ychwanegol o tua £70,000 o fewn y cyfnod ymgeisio presennol, a byddwn yn awyddus i weithio gydag ef a siarad gyda hwy ynglŷn â chyfleoedd eraill a allai fod i wella'r ardal.
English: Swansea city centre has seen welcome investment from the local council, Welsh Government and UK Government in recent years, mostly as a consequence of the Swansea bay city deal. The investment, worth around £1.3 billion, has helped deliver things like the new digital arena in Swansea and other projects, with the aim of making the city a more attractive place for workers and employers. But constituents have contacted me about the disproportionate emphasis they feel that this and other funding has, having been aimed at the city centre specifically. Swansea is home to fantastic other conurbations, such as Morriston, Gorseinon, Mumbles and Pontarddulais, and in some of those areas, high streets are really struggling, and transport and infrastructure needs are not being met in the same way as they would be if they were in the city centre. So, with that in mind, how are you working with Swansea council and other councils to ensure that it is not just city centres that benefit from additional funding to improve urban areas?
Welsh: Mae canol dinas Abertawe wedi gweld buddsoddiad sydd i'w groesawu gan y cyngor lleol, Llywodraeth Cymru a Llywodraeth y DU dros y blynyddoedd diwethaf, yn bennaf o ganlyniad i fargen ddinesig bae Abertawe. Mae'r buddsoddiad, sy'n werth tua £1.3 biliwn, wedi helpu i gyflawni pethau fel yr arena ddigidol newydd yn Abertawe a phrosiectau eraill, gyda'r nod o wneud y ddinas yn lle mwy deniadol i weithwyr a chyflogwyr. Ond mae etholwyr wedi cysylltu â mi ynglŷn â'r pwyslais anghymesur y teimlant ei fod wedi'i roi ar hyn a chyllid arall, ar ôl cael ei anelu at ganol y ddinas yn benodol. Mae Abertawe yn gartref i gytrefi gwych eraill, fel Treforys, Gorseinon, y Mwmbwls a Phontarddulais, ac mewn rhai o'r ardaloedd hynny, mae'r stryd fawr yn ei chael hi'n anodd iawn, ac nid yw anghenion trafnidiaeth a seilwaith yn cael eu diwallu yn yr un ffordd ag y byddent pe baent ynghanol y ddinas. Felly, gyda hynny mewn cof, sut rydych chi'n gweithio gyda chyngor Abertawe a chynghorau eraill i sicrhau nad canol dinasoedd yn unig sy'n elwa o gyllid ychwanegol ar gyfer gwella ardaloedd trefol?
English: Thank you for raising this very important issue. The latest figures suggest that around 1 per cent of social housing stock held by local authorities has been vacant for more than six months.
Welsh: Diolch am godi'r mater pwysig hwn. Mae'r ffigurau diweddaraf yn awgrymu bod tua 1 y cant o'r stoc tai cymdeithasol sy'n eiddo i awdurdodau lleol wedi bod yn wag ers dros chwe mis.
English: Thank you. There is very significant resource potential that exists in the seas around the Welsh coast to generate renewable energy. That's why we've established the marine energy programme to lead on our programme for government commitment to make Wales a global centre of tidal technologies.
Welsh: Diolch. Ceir potensial adnoddau sylweddol iawn yn y moroedd o amgylch arfordir Cymru ar gyfer cynhyrchu ynni adnewyddadwy. Dyna pam ein bod wedi sefydlu'r rhaglen ynni morol i arwain ar ymrwymiad ein rhaglen lywodraethu i wneud Cymru'n ganolfan fyd-eang ar gyfer technolegau llanw.